не следва да бъде включен в списъка от приложение III към Регламент (ЕО) No 1235/2008.
 (11)
 Според информацията, предоставена от Република Корея, корейският компетентен орган е признал още два контролни органа, които следва да бъдат добавени към списъка в приложение III към Регламент (ЕО) No 1235/2008 — „Neo environmentally-friendly“ и „Green Environmentally-Friendly certification center“.
 (12)
 В приложение IV към Регламент (ЕО) No 1235/2008 се съдържа списък на контролните и надзорните органи, които са компетентни да извършват контрол и да издават сертификати в трети държави за целите на равностойността.
 (13)
 В член 33, параграф 3 от Регламент (ЕО) No 834/2007 се предвижда, че за продуктите, които не са внесени по член 32 и не са внесени от трета държава, призната в съответствие с член 33, параграф 2 от посочения регламент, Комисията може да признае контролни органи, компетентни да изпълняват задачите за целите на вноса на продукти с равностойни гаранции. Затова в член 10, параграф 2, буква б) и член 10, параграф 3 от Регламент (ЕО) No 1235/2008 се предвижда, че не може да бъде признат надзорен или контролен орган за продукт, който е с произход от трета държава, включена в списъка с признати трети държави от приложение III към посочения регламент, и спада към продуктова категория, за която съответната трета държава е призната.
 (14)
 Тъй като Канада и Япония са признати трети държави в съответствие с член 33, параграф 2 от Регламент (ЕО) No 834/2007 и са включени в списъка за продуктова категория A от приложение III към Регламент (ЕО) No 1235/2008, се оказва, че посочените разпоредби не са били адекватно спазвани в миналото по отношение на признаването на следните контролни органи, включени в списъка от приложение IV към Регламент (ЕО) No 1235/2008 за продуктите, които са с произход от Канада и от Япония и спадат към продуктова категория A: „CCOF Certification Services“, „IMOswiss AG“, „International Certification Services, Inc.“, „Istituto Certificazione Etica e Ambientale“, „Japan Organic and Natural Foods Association“, „Kiwa BCS Öko-Garantie GmbH“, „Organic crop improvement association“ и „Quality Assurance International“.
 (15)
 Комисията се свърза със съответните контролни органи, за да ги уведоми за намерението си да оттегли признаването на Канада и Япония по отношение на продуктова категория A. Комисията разгледа внимателно получените коментари.
 (16)
 „Afrisco Certified Organic, CC“ уведоми Комисията, че е прекратил дейността си по сертифициране във всички трети държави, за които е бил признат, и вече не следва да бъде включен в списъка от приложение IV към Регламент (ЕО) No 1235/2008.
 (17)
 Комисията получи и разгледа искане от „Agreco R.F. Göderz GmbH“ за изменение на неговите спецификации. Въз основа на получената информация Комисията стигна до заключението, че е обосновано географският обхват на предоставеното от нея признаване да бъде разширен, така че за продуктовите категории A и D да обхване също Русия, а за продуктовата категория D — Боливия, Босна и Херцеговина, Доминиканската република, Еквадор, Египет, Грузия, Индонезия, Казахстан, Киргизстан, Мадагаскар, Черна гора, Перу, Сърбия, Танзания, Тайланд, Того, Туркменистан, Узбекистан и Венецуела.
 (18)
 Комисията получи и разгледа искане от „Australia Certified Organic“ за изменение на неговите спецификации. Въз